Xonanda Otabek Muhammad Zohid 1 aprelda u bilan bog‘liq o‘ta yomon hazil bo‘lganligini gapirib berdi. Bu haqda “7x7” nashri yozmoqda. — Bundan o‘n yillar avval sozanda yigitlardan biri qo‘pol hazil qilib, ko‘pchilikni qo‘rqitgan edi. Shogirdimga qo‘ng‘iroq qilib: “Otabek akam olamdan o‘tibdi!..”, degan. Shogirdim yig‘lab, yana uch-to‘rt tanishiga qo‘ng‘iroq qilgan ekan. So‘ng “janoza”ning nechada o‘qilishini bilish uchun uy telefonimga qo‘ng‘iroq qilgan. Tasodifni qarangki, o‘shanda go‘shakni o‘zim ko‘targan edim. “Ustoz?!”, degan ovoz eshitildi-yu, u yog‘i yig‘i aralash kulgiga aylanib ketdi...